Кайрагач көрүстөнү
Кайрагач көрүстөнү – 1-5-кылымдарга таандык археологиялык эстелик. Лейлек аймагындагы Кожо-Бакырган-Сай өрөөнүнө жакын жерде жайгашып, 100дөй дөбө-мүрзөдөн турат. Көпчүлүгүнүн диаметри 5-12 м. бийиктиги 0,8-1,8 м. Маркумдардын сөөктөрү казанактуу жайларга (катакомбаларга) коюлган. Карапа идиштер, темир бычак, азем буюмдар табылган. 1958-ж. археолог Ю. А. Заднепровский 10 дөбө-мүрзөнү казып изилдеген.
Тарых

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5